CELEX: 62017CN0490
Language: sk
Date: 2017-08-11 00:00:00
Title: Vec C-490/17: Návrh na začatie prejudiciálneho konania, ktorý podal Sąd Okręgowy w Warszawie (Poľsko) 11. augusta 2017 – Passenger Rights sp. z. o.o./Deutsche Lufthansa AG

23.10.2017   
            
            
               SK
            
            
               Úradný vestník Európskej únie
            
            
               C 357/5
            
         Návrh na začatie prejudiciálneho konania, ktorý podal Sąd Okręgowy w Warszawie (Poľsko) 11. augusta 2017 – Passenger Rights sp. z. o.o./Deutsche Lufthansa AG
   (Vec C-490/17)
   (2017/C 357/07)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Okręgowy w Warszawie
   
      Účastníci konania pred vnútroštátnym súdom
   
   
      Žalobkyňa a odvolateľka: Passenger Rights sp. z. o.o. w Warszawie
   
      Žalovaná a odporkyňa: Deutsche Lufthansa AG
   
      Prejudiciálne otázky
   
   
               1.
            
            
               Patrí vnútropodnikový štrajk, ktorý organizuje odborová organizácia pracovníkov leteckého dopravcu, k mimoriadnym okolnostiam v zmysle článku 5 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov (1), v spojení s odôvodnením 14 tohto nariadenia?
            
         
               2.
            
            
               Postačuje na oslobodenie leteckého dopravcu od povinnosti platiť náhradu podľa článku 5 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov, v spojení s odôvodnením 14 tohto nariadenia, hodnoverné podloženie alebo sa musí dokázať, že štrajk pracovníkov predstavuje mimoriadnu okolnosť, ktorej nebolo možné zabrániť ani vtedy, keby boli prijaté všetky primerané opatrenia, ktoré mal letecký dopravca k dispozícii?
            
         
      (1)  Ú. v. EÚ L 46, 2004, s. 1; Mim. vyd. 07/008, s. 10.